kardosdrur/scandi-wiki huggingface dataset:
Balsfjord

Balsfjord kommune (samisk: Báhccavuona gielda, kvænsk: Paatsivuonon komuuni) ligger i Troms og Finnmark fylke i Norge. Den grænser i nord til Tromsø, i øst til Storfjord, i syd til Målselv og over fjordene i vest til Lenvik.

Malangen i den vestlige del af kommunen var selvstændig kommune frem til 1964.
I kommunen ligger også en afdeling af Midt-Troms Museum, Fjordmuseet på Storsteinnes, som viser naturhistorie.

Geografi 
Kommunen er domineret af de to fjorde Balsfjorden og Malangen. Rundt om fjordene er flade, frugtbare marker, som giver gode forhold for landbrug. De sydlige dele af kommunen mod Målselv har mange store søer: Sagelvvatn, Josefvatnet, Indre og Ytre Fiskelausvatn, Takvatn og Fjellfrøsvatnet. Mod nord ligger de sydligste fjelde i Lyngsalpan, hvor den 1.505 meter høje Piggtind står på grænsepunktet mellem Balsfjord, Tromsø og Lyngen kommuner. Helt i sydøst ligger Tamokdalen, omkranset af de massive fjelde, som er karakteristiske for Indre Troms.

Kommunen har to byer: Nordkjosbotn, som er et vigtigt trafikknudepunkt med videregående skole og kommunecenteret Storsteinnes med børne- og ungdomsskole.

Det højeste bjerg i Balsfjord er Rostafjellet (1.590 moh.), tæt efterfulgt af Vassdalsfjellet (1.587 moh.), Lille Russetinden (1.527 moh) og Rasmustind (1.224 moh).

E6 og E8 går gennem kommunen, og de to europaveje mødes i Nordkjosbotn.

Erhvervsliv 
Balsfjord er Nordnorges største landbrugskommune, og landbrug og tilknyttet industri er de vigtigste erhverv i kommunen.

Personer fra Balsfjord 
 Edvard Holm Johannesen († 1901)
 Andreas Beck († 1914), fangstmand, skibsreder
 Lillemor von Hanno († 1984), skuespiller, forfatter
 Otto Bastiansen († 1995), professor (kjemi)
 Asbjørn Sjøthun († 2010), politiker, stortingsmand
 Helge Solvang († 2013), lokalpolitiker

Referencer

Eksterne henvisninger 

 Kultur i Balsfjord på kort fra Kulturnett.no

 
Kommuner i Troms
Kommuner i Troms og Finnmark
Lumpy (Happy Tree Friends)

Lumpy er en fiktiv figur, der optræder i flash kortfilmsserien Happy Tree Friends.

Karakter Bio
Lumpy er en lyseblå elg, med en tilsyneladende lav intelligens, dårlige tænder, forvrængede øjne, og forkertvendte gevir. Kendt for at være storebroren, eller muligvis babysitter, for mange af de andre karakterer. Han er meget flink og ofte hjælpsom, men er en komplet idiot og ekstremt uintelligent. I tillæg, skriger han som en pige. Selvom Lumpy generalt aldrig har dræbt nogen efter sin hensigt, er han skildret som en skurk for første gang i "Dunce Upon a Time". Lumpy er ofte set, hvor han bor i sin trailer, undtagen episoderne "Aw, Shucks!" og "Junk In The Trunk" hvor han har et anderledes, større hus. 

Han er en af de eneste voksne figurer i programmet og den eneste karakter med en standard næse med to næsebor (de mindre Happy Tree Friends har alle hjerte-formede næser). Lumpy har sansynligvis optrådt i flere episoder end alle de andre Tree Friends,  og mange fans betragter ham som den der er til overs. Der har været diskussioner om ham og at han er inspireret af Bullwinkle the Moose og "Montgomery Moose", gruppelederen i The Get-Along Gang, der er resulteret i at han har fået sit mærkelige gevir. Lumpy har haft mange beskæftigelse I mange episoder, inkluderende lærer, billetkontrollør, buschauffør, supermarkeds ejer, politibetjent, og meget andet. Han er ofte en bi-person som Wooldoor Sockbat fra Drawn Together. Han er ofte vist i enorme upassende situationer som, at sidde dovent henslængende, nøgen, i en hængekøje, mens resten af Happy Tree Friends banden leger i sneen. Hans lave intelligens, og klodsede egenskaber er ofte skyld i andre karakteres død, og sommetider sin egen. Rent faktisk har Lumpy været skyld I mindst en af hver figurs død, undtagen Splendid og Cro-Marmot. Han bor i en smadret trailer og kører i en Lincoln Continental. Hans MySpace konto nævner at hans yndlings dessert er ostekage og at han kan lide, at snakke til salathoveder. Han har optrådt i alle tv-serie episoderne undtagen "And the Kitchen Sink" og "Easy For You To Sleigh". Skaberne har indrømmet, til grunden til at de bruger ham så ofte, når de skriver manuskripterne, er: "Okay, we have to not put Lumpy in this episode.", fordi de tror at programmet langsomt er ved at blive til "Lumpy and the Happy Tree Friends." Lumpy har været kok og pilot i sin ungdom, og han kan gå på line med bind for øjnene.

Lumpy Episoder

Spin Fun Knowin’ Ya
Pitchin' Impossible
You're Bakin' Me Crazy
It's a Snap
Off the Hook
Happy Trails
Happy Trails part two
Get Whale Soon
Milkin' It
Class Act
The Way You Make Me Wheel
I Get a Trick Out of You
Out on a Limb
Let It Slide
Remains to be Seen
Stealing the Spotlight
Blind Date
From A to Zoo
The Wrong Side of the Tracks
Don’t Yank My Chain
Doggone It
Wishy Washy
Every Litter Bit Hurts
As You Wish
Take a Hike
A Change of Heart
Chew Said a Mouthful
Aw, Shucks!
Letter Late Than Never
Easy Comb, Easy Go
I've Got You Under My Skin
Junk in the Trunk
Hear Today, Gone Tomorrow

Tegnefilmsfigurer
Berlinka

Berlinka er den planlagte og delvis færdigbyggede motorvej (Reichsautobahn) mellem Berlin og Kaliningrad. Navnet Berlinka er nyt og er en kombination af Berlin og Link dvs. sammenkædning. Det betyder også "kommende fra Berlin" på polsk. Projektet blev planlagt og påbegyndt i 1930erne, men har stået stille i løbet af Den kolde Krig. I dag videreføres projektet.

Eksterne henvisninger 

 The former Elbing-Königsberg Autobahn
 Berlinka – Reichsautobahn Berlin – Königsberg
 Reichsautobahnen 1939

Motorveje i Tyskland
Vejhistorie
Veje i Polen
Veje i Rusland
Catalonien Rundt

Catalonien Rundt (catalansk: Volta a Catalunya) er et populært cykelløb som arrangeres årligt i den spanske region Catalonien. Løbet er en del af UCI ProTour, og er efter Vuelta a España det mest populære cykelløb i Spanien. Løbet blev normalt afholdt under Giro d'Italia, og set som et vigtigt forberedelsesløb til Tour de France, men i 2010 blev det flyttet fra maj til marts.

Den sammenlagte vinder får 100 point til det samlede regnskab i UCI World Tour.

Catalonien Rundt blev arrangeret for første gang i 1911, og er derfor verdens fjerde ældste etapeløb på cykel, kun overgået af Tour de France (1903), Belgien Rundt (1908) og Giro d'Italia (1909).

Vindere

Eksterne henvisninger 

 Catalonien Rundts officielle hjemmeside

Referencer 

 
Etableret i 1911
Tour de Georgia

Tour de Georgia er et amerikansk landevejsløb som arrangeres årligt i staten Georgia. Løbet har fået rangen 2.HC hos UCI, noget som gør løbet til det etapeløb med højest rang i USA sammen med Tour of California. Dette løb strækker sig over 965 km og fordelt på seks dage. En af etaperne har målstreg på toppen af Brasstown Bald, det højeste punkt i Georgia.

Tidligere vindere

Sammenlagt 
 2008  Kanstantsin Siutsou, Team High Road
 2007  Janez Brajkovič, Discovery Channel
 2006  Floyd Landis, Phonak
 2005  Tom Danielson, Discovery Channel
 2004  Lance Armstrong, U.S. Postal
 2003  Chris Horner, Saturn

Pointkonkurrencen 
 2008  Gregory Henderson, Team High Road
 2007  Juan José Haedo, CSC
 2006  Fred Rodriguez, Davitamon-Lotto
 2005  Greg Henderson, Health Net-Maxxis
 2004  Gord Fraser, Health Net-Maxxis
 2003  Fred Rodriguez, Vini Caldirola

Bjergkonkurrencen 
 2008  Jason McCartney, Team CSC
 2007  Ryder Hesjedal, Health Net-Maxxis
 2006  Jason McCartney, Discovery Channel
 2005  José Luis Rubiera, Discovery Channel
 2004  Jason McCartney, Discovery Channel
 2003  Chris Horner, Saturn

Ungdomskonkurrencen 
 2008  Trent Lowe, Slipstream-Chipotle
 2007  Janez Brajkovič, Discovery Channel
 2006  Janez Brajkovič, Discovery Channel
 2005  Trent Lowe, Jittery Joe's
 2004  Kevin Bouchard-Hall, Louis Garneau Racing
 2003  Saul Raisin, Ofoto-Lombardi Sports

Eksterne henvisninger 

 Officiel hjemmeside 

Cykelløb i USA
Georgia
Etableret i 2003
Kollaboration

Kollaboratør fra latin: co (sammen) og labore (arbejde) betyder samarbejde. Ordet er blevet negativt efter 2. verdenskrig, hvor modstandsbevægelserne i lande besat af tyskerne brugte ordet om dem, som samarbejdede med besættelsesmagten og tjente på det.

Politik
Kommunikation
Menneskeadfærd
Carl Dahl

Niels Carl Michaelius Flindt Dahl eller Niels Carl Michael Flindt Dahl (født 24. marts 1812 i Faaborg, død 7. april 1865 på 7. april 1865) var en dansk marinemaler og var søn af kammerråd og toldinspektør Dahl i Faaborg.

Fra 1830 besøgte han Kunstakademiet, samtidig med at han hos C.W. Eckersberg uddannede sig til sømaler og med iver lagde sig efter perspektivets studium. Han begyndte at udstille 1837, og 1849 vandt han den Neuhausenske pengepræmie for Skibe, der ere passerede Kronborg. Han fik Akademiets rejseunderstøttelse i 2 ¨år og opholdt sig mest i Italien og ved Middelhavet. Med grundigt kendskab til skibenes udseende og perspektivets love forstod han ikke at forene sand malerisk frihed nok til ret at give hans billeder kunstnerisk værdi. Hans betydeligste arbejde Søtræfningen ved Helgoland i Den Kongelige Malerisamling, hans sidste større arbejde, tiltaler mere ved sin jævne troværdighed end ved liv og friskhed. Dahl blev 1844 gift med Pouline Birgitte Weber (d. 1850).

Gallery

Eksterne henvisninger 
 
 

Malere fra Danmark
Danskere i 1800-tallet
Marinemalere
Personer i Dansk Biografisk Leksikon
Modtagere af De Neuhausenske Præmier
Civile ansatte i Søværnet
Amstel Gold Race 2007

2007-udgaven af Amstel Gold Race foregik 22. april 2007. Dette er Hollands eneste individuelle ProTour-løb.

Stefan Schumacher angreb før den sidste lille bakke, og ingen kunne hænge på. Davide Rebellin sprintede sig ind på ham og kom i mål 21 sekunder senere, så det blev til dobbelt Gerolsteiner sejer. Med andenpladsen i løbet tog Rebellin ledelsen i ProTouren.

Maastricht-Valkenburg, 253.1 km 

22-04-2007

Eksterne henvisninger 
Løbets hjemmeside

UCI ProTour 2007
2007
Matthias Kessler

Matthias Kessler (født 16. maj 1979 i Nürnberg) er en tysk tidligere cykelrytter.

Kessler cyklede professionelt fra 2000 til 2006 for T-Mobile Team, hvorefter han skiftede til Team Astana. Senere blev han suspenderet fra holdet den 27. juni 2007 efter at være blevet testet positiv for testosteron 24. april 2007. 12. juli samme år blev resultatet af B-prøven lagt frem, også det var positivt, og han blev smidt af holdet.

Karrierens højdepunkt kom 4. juli 2006, da han vandt 3. etape i Tour de France 2006.

Eksterne henvisninger 

 
 Profil på Astana Teams hjemmeside

Mandlige cykelryttere fra Tyskland
Personer fra Nürnberg
Zdob și Zdub

Zdob şi Zdub er et moldovisk punk band, blandet med hip hop, pop og hardcore punk elementer. Bandet blev dannet i den moldoviske hovedstad, Chişinău. Deres navn er taget efter lyden fra en tromme.

Eurovision Song Contest 2005 
Bandet repræsenterede, som de første, Moldova ved Eurovision Song Contest 2005. Her kvalificerede de sig via semifinalen med sangen Boonika bata doba (Bedstemor slår på tromme) og gjorde sig bemærkelsesværdige ved at have en bedstemor med på scenen til at slå på en stor tromme. Moldova fik en 6. plads i finalen.

Eurovision Song Contest 2011 
Gruppen vandt endnu engang retten til at repræsentere deres land ved Eurovision Song Contest, som skal holdes i Düsseldorf, Tyskland. Gruppen endte på 12. plads i finalen.

Eurovision Song Contest 2022 
Gruppen vandt igen endnu engang retten til at repræsentere landet denne gang sammen med Advahov Brothers med sangen "Trenulețul" som betyder tog på dansk. gruppen endte på en 7. Plads i finalen med 253 point. De fik en 20 plads hos juryerne med 14 point men kom på en 2. Plads hos seerne med 239 point.

Eksterne henvisninger 
 

Musikgrupper fra 1994
Musikgrupper fra Moldova
Deltagere ved Eurovision Song Contest 2005
Deltagere ved Eurovision Song Contest 2011
Deltagere ved Eurovision Song Contest 2022
Moldovas Eurovision Song Contest-deltagere
Naturkatastrofe

En naturkatastrofe er en katastrofe, som forårsages af noget naturligt og ikke af mennesker. Naturkatastrofer dræber hvert år mange mennesker og er principielt umulige at standse. Af de mest kendte naturkatastrofer kan nævnes jordskælv, orkaner, tornadoer, flodbølger, oversvømmelser og vulkanudbrud. Naturkatastrofer kan ramme hele verden, men nogle steder er mere udsatte end andre. Eksempelvis forekommer vulkaner ofte ved grænserne til de tektoniske plader. Nogle naturkatastrofer kommer igen hvert år, for eksempel monsuner. Danmark betragtes som et land uden for farezonen. Her forekommer kun diminutive jordskælv og skypumper. Orkaner forekommer dog i Danmark, og de bærer ofte oversvømmelser med sig.

Tørke og hede kan også betragtes som naturkatastrofer. Konsekvenserne af disse kan være dårlig høst (og dermed hungersnød), dødelige sygdomme og skovbrande. Ekstremt kolde vintre kan forårsage sygdomme og isglatte veje, som vanskeliggør import og eksport af varer. Mindre skadelige fænomener som lyn kan også betragtes som naturkatastrofer. De anretter sjældent mere skade end at slå ned i lynafledere eller måske dræbe nogle få personer. De kan imidlertid også igangsætte skovbrande.

Naturkatastroferne opdeles ofte i kategorier. Kategorien geologiske naturkatastrofer omfatter katastrofer, som tager deres begyndelse ved eller under jordoverfladen. Heraf kan nævnes vulkanudbrud, jordskælv og laviner. Hydrologiske naturkatastrofer er katastrofer, som omhandler fænomener med vand, det vil sige blandt andet oversvømmelser, flodbølger og malstrømme. Endelig er der de klimatiske naturkatastrofer som omfatter mange og ofte vidt forskellige fænomener. Det kan både have noget med vejret at gøre, eksempelvis haglstorme, snestorme og hedebølger, men kan også omhandle fænomener med vind, altså eksempelvis tornadoer og orkaner. Brande går ind under en kategori for sig. En kategori omhandler epidemier og sygdomme, og en sidste kategori omhandler naturkatastrofer, som forekommer eller tager deres begyndelse i rummet. Under denne kategori anbringes blandt andet meteornedslag.

Jordskælvet i Det Indiske Ocean 2004 er blandt de mest omfattende nogensinde.

 
Klima
Mitchell (flertydig)

Mitchell kan henvise til flere emner:

Navne
 Mitchell, et sjældent brugt drengenavn
 Billy Mitchell, amerikansk general
 David Mitchell, engelsk komiker
 Dale Mitchell, canadisk ishockeyspiller
 John Michell, engelsk geolog
 Joni Mitchell, canadisk musiker og billedkunstner
 Margaret Mitchell, amerikansk forfatter
 Mitch Mitchell, engelsk trommeslager

Øvrige
 North American B-25 Mitchell, et amerikansk bombefly
 Mitchell, en australsk flod
Eksplosionen på Holmen

Katastrofen den 23. maj 1899 på Holmen i København. I et hus på Refshalevej, der rummede Hærens Laboratorium, antændtes en granat under påfyldning af krudt.

Ved eksplosionen omkom 7, og 3 personer blev såret. Bygningen jævnedes med jorden, som det fremgår af billeder og artikler i datidens aviser og tidsskrifter.

Se også 

Brandkatastrofer
Minekatastrofen på Holmen (Sammenlignelig senere katastrofe).

Ekstern henvisning 

 KB, Ill. tidende nr. 35, s. 384 
 OUB 

København i 1800-tallet 
Ulykker
Brande
Begivenheder i 1899
Mikkel

Mikkel er et dansk drengenavn, som i Middelalderen er omdannet fra navnet Mikael.

Mikkel er også beslægtet med det oldnordiske ord "Mikill", som betyder mægtig.

Navnet har været særligt populært siden 1980'erne, kulminerende i 1996, hvor 1.257 blev døbt Mikkel. De senere år har ca. 700 årligt fået navnet, der i alt har 25.371 bærere.

Kendte personer med navnet 
 Mikkel Beck, dansk fodboldspiller.
 Mikkel Hansen, dansk håndboldspiller. 
 Mikkel Kessler, dansk bokser.
 Mikkel Lomborg, dansk entertainer (Hr.Skæg).
 Mikkel Nordsø, dansk musiker.
 Mikkel Rønnow, dansk kapelmester og musicalproducent.
 Mikkel Johan Eemer Sigward (Remee), dansk sangskriver og producer.
 Mikkel Thygesen, dansk fodboldspiller.
 Mikkel Warming, dansk politiker.
 Mikkel Beha Erichsen, dansk tv-vært.

Navnet anvendt i fiktion 
 Mikkel Mus var det navn, som danske oversættere i starten gav Mickey Mouse.
 Mikkel og Guldkortet var i 2008 årets tv-julekalender på TV 2.
 Feder Mikkel er titlen på en traditionel dansk folkedans.
 Mads og Mikkel er en tegnefilm fra Disney.
 Mikkel Ravn er hovedpersonen i en bogserie af forfatteren Robert Fisker.
 Mikkel Thøgersen er hovedpersonen i romanen Kongens Fald af Johannes V. Jensen.

Andre anvendelser 
 Sankt Mikkels Sogn ligger i Slagelse.
 Mikkel er det navn, der ifølge traditionen gives til en ræv.

Noter 

Drengenavne
Søborg (flertydig)

Søborg er navnet på flere lokaliteter i Danmark:
 Søborg – en bydel i Søborggård Sogn, Gladsaxe Kommune
 Søborggård Sogn
 Søborg Kirke (Gladsaxe Kommune)
 Søborgmagle Sogn
 Søborgmagle Kirke
 Søborg Gymnasium
 Søborg (Gribskov Kommune) – en by og et ejerlav i Søborg Sogn, Gribskov Kommune
 Søborg Sogn
 Søborg Kirke (Gribskov Kommune)
 Søborg Slot – en slotsruin ved Søborg, Gribskov Kommune
 Søborg Station – et trinbræt
 Søborg (Aastrup Sogn) – en bebyggelse i Aastrup Sogn, Guldborgsund Kommune
 Søborg (Strib Sogn) – et voldsted i Strib Sogn, Middelfart Kommune

Søborg er efternavnet på flere personer:
 Morten Søborg (født 1964) − en dansk filmfotograf
 Preben B. Søborg (1943-2013) − en dansk sportspressefotograf
 Finn Søeborg (1916-1992) − dansk forfatter og humorist
Søborg Kirke

Søborg Kirke har flere betydninger:
 Søborg Kirke (Gribskov Kommune) – en kirke i Søborg Sogn.
 Søborg Kirke (Gladsaxe Kommune) – en kirke i Søborggård Sogn.
Pandeisme

Pandeisme (Græsk: πάν ( 'pan' ) = alt og Latin: Deus = Gud) er en form for deisme og panteisme som indarbejder en form for guddom ved at fastholde at universet er identisk med Gud, men samtidigt også at Gud førhen, inden universet blev skabt, var en bevidst og sansende kraft eller væsen som designede og skabte universet.  Gud blev kun til en ubevidst og ikke-sansende gud ved at blive til universet.  Udover denne forskel, og muligheden af at universet en dag vil vende tilbage til at blot være Gud, er de pandeistiske synspunkter lig de panteistiske synspunkter. Pandeisme blev første gang beskrevet i 1787 af den tyske boghandler Gottfried Grosse. Den mest omfattende bog om Pandeisme blev skrevet af Max Bernhard Weinstein i 1910.

Pandeisme bruger nogle sprog Panteisme, men det er ikke en slags Panteisme. Det er mere som en slags Deisme.

Se også
Ateisme
Religion
Determinisme
Fri vilje

Religion
Religionsvidenskab
Bardu

Bardu kommune (samisk: Bearddu gielda) ligger i Troms og Finnmark fylke i Norge. Administrationscentret er Setermoen. Den grænser i nord til Sørreisa og Målselv, og i vest til Salangen, Lavangen og Narvik. I syd og øst ligger Sverige.

Historie 

Bardu kommune ligger i flere sammenhængende dalstrøg mellem fjeldene i Indre Troms og har omkring 3.900 indbyggere. Den administrative og politiske ledelse er i kommunecenteret som er Setermoen. Bardu er en levende bygdekommune som blev grundlagt af Foged Jens Holmboe (1752-1804) i Senjens og Tromsø fogderi, med bebyggelser foranlediget af oversvømmelseskatastroferne og Storofsen i på 1700- og 1800-tallet; først kom folk fra fra Østerdalen og senere fra Gudbrandsdalen. Staten gav kun den katastroferamte befolkning lide eller ingen hjælp, og Holmboe ydede derfor straks økonomisk bistand til indflytterne, og mange af de som kom nordover var husmandssønner som fik mulighed for at blive selvejere.

Forsvaret har siden 1898 haft en omfattende virksomhed her og er kommunens største arbejdsgiver. Bardu er også en vandkraftkommune med flere kraftværker langs Barduelven.

Kirker, kapeller og kirkegårde 
Bardu kirke, færdigbygget i 1829, er den eneste kirke i kommunen. Tilknyttet kirken er det et nyopført menighedshus, som blev taget ibrug i 1993.

Dertil er der tre kapeller i kommunen, et i hvert dalstrøg; Nedre Bardu kapell, Øvre Bardu kapell og Salangsdalen kapell.

I kommunen er der otte større og mindre kirkegårde og gravlunde.

Venskabsbyer og -kommuner 
 Bjurholm kommune, Sverige
 Puolanka, Finland
 Füssen, Tyskland

Personer fra Bardufoss 

 Alfred Meyer Henningsen († 2012), politiker, modstandsmand, stortingsmand, født i Sør-Varanger

Referencer

Eksterne henvisninger 

 Kultur i Bardu på kort fra Kulturnett.no

Kommuner i Troms
Kommuner i Troms og Finnmark
Facility management

Facilities Management eller Facility Management (forkortet FM) er et engelsk hhv. amerikansk begreb, der er den samlende betegnelse for lederskab af faciliteter og herunder leverance af en given serviceydelse. Begrebet bruges primært i erhvervssammenhæng og er i høj grad en multidisciplinær profession . 

I 2018 udgav den internationale standardiseringsorganisation ISO Facility Management ISO 41001. Her defineres FM som: "Organisatorisk funktion, 

som integrerer mennesker, sted og proces inden for det byggede miljø med det formål at forbedre menneskers livskvalitet og produktiviteten i kerneforretningen" (dansk oversættelse).

Flere organisationer arbejder professionelt med FM og in- eller outsourcer afhængig af situationen. Kort sagt dækker begrebet over de funktioner, som understøtter en organisations kerneforretning. Håndbog for Facilities Management af Per Anker Jensen er den første danske lærebog i Facilities Management/Facility Management. Her omtales "FM´s 5 finger plan" som er de 5 delfunktioner som typisk udgør en større FM organisation. De 5 arbejdsområder er: investering og strategi, administration,  space management, drift og vedligehold, service management. Eksempler på FM-services er rengøring, IT, reception, køkken, logistik, posthåndtering, grøn pleje og bygningsvedligehold. 

En retning inden for Facilities Management er bl.a. Total Infrastruktur og Facilities Management (TIFM).

Hvis man vil vide mere om Facilities Management er der hjælp at hente hos de tre nedenstående brancheforeninger. Der findes også en voksende mængde forskning som bl.a. formidles via Forskningsportalen

Eksterne henvisninger 
 Dansk Facilities Management Netværk (etableret i 1991) er en forening som samler bygherrer, driftsherrer, rådgivere, leverandører studerende mfl om FM branchen  
EuroFM er den europæiske FM forening  
IFMA er en international FM forening  
Håndbog i Facilities Management af Per Anker Jensen. Udgivet af Dansk Facilities Management Netværk (1-3. udgave). 

Erhvervsliv
Spandau

Spandau er det femte af Berlins tolv distrikter (tysk: Bezirke). Det udgøres af bydelene (tysk: Ortsteile) Spandau, Haselhorst, Siemensstadt, Staaken, Gatow, Kladow, Hakenfelde, Falkenhagener Feld og Wilhelmstadt.

Med et areal på 91,9 km2 og et befolkningstal på 245.197 (2020) er Spandau det henholdsvis fjerdestørste og mindst folkerige distrikt i Berlin. Med 2.669 indbyggere pr. km2 har distriktet byens næstlaveste befolkningstæthedsgrad.

Distriktets lokale borgerrepræsentation (tysk: Bezirksverordnetenversammlung) domineres af partiet SPD med 20 ud af 55 pladser. Siden 2011 har Helmut Kleebank (SPD) været Spandaus distriktsborgmester (tysk: Bezirksbürgmeister). Han udgør sammen med fire øvrige forvaltere (tysk: Bezirksstadträte), valgt af Spandaus borgerrepræsentation, distriktets daglige ledelse (tysk: Bezirksamt).

Under delingen af Berlin mellem 1949-1990, var Spandau en del af Vestberlin, nærmere bestemt den britiske sektor. Distriktet er især kendt for at have lagt grund til Spandau-fængslet, der husede en række krigsforbrydere, som var blevet idømt fængselsstraf ved Nürnbergprocessen.

Spandaus bydele 
Spandau er inddelt i følgende bydele:

Politik

Distriktsforvaltningen i Spandau 
Den daglige politiske ledelse af distriktet varetages af følgende distriktsforvaltere:

Borgerpræsentationen i Spandau 
Distriktets lokale borgerrepræsentation har siden distriktsvalget 18. september 2016 haft følgende sammensætning:

Internationale venskabsbyer 

 Luton, Storbritannien (siden 1959)
 Asnières-sur-Seine, Frankrig (siden 1959)
 Ashdod, Israel (siden 1968)
 İznik, Tyrkiet (siden 1987)

Nationale venskabsbyer 

 Siegen og Kreis Siegen-Wittegenstein, Nordrhein-Westfalen (siden 1952)
 Nauen, Brandenburg (siden 1988)

Eksterne henvisninger 

 Spandaus officielle hjemmeside

Bydele i Berlin
Natdyr

Natdyr er betegnelsen for dyr, der hovedsageligt er aktive om natten. Tæller bl.a. slanger og flagermus. Hos de fleste natdyr er hørelsen mere veludviklet end synet.

Biologi